钦定古今图书集成/明伦汇编/皇极典/第224卷 > 《天瑞节本州贺皇帝表》前人
## 钦定古今图书集成/明伦汇编/皇极典/第224卷 > 《天瑞节本州贺皇帝表》前人

龙德御天，重华于帝；虹书流渚，长发其祥。万姓懽呼，
三辰拥佑。恭惟皇帝陛下，圣德克肖，天性自成。光北
斗之枢，笃生黄帝；美南山之寿，诞命《文王》。节届千秋，
时维九月。臣縻身侯度，拜手王休。三千臣同心，永言
华寿；五百年生圣，敬赞《河清》。